السلام عليكم ورحمة الله وبركاته. الحمد لله وكفى وصلاة وسلاما على عباده الذين مصطفى اللهم اجمعنا مع عبادك الذين اصطفيت في الفردوس الاعلى يا رب يا كريم يا رب يا اكرم الاكرمين يا رب اللهم امين
اخواني واحبابي في الله اخواتنا الكريمات الفاضلات العفيفات. ربنا يبارك فيكم وربنا يحفظكم. اول مرة اصلي. اول مرة اصلي يا جماعة احساس اول مرة الانسان يدوق طعم النور. تخيلي كده لو انت موجودة على وجه الارض اول مرة الشمس طلعت فيه. اول مرة تشوف المطر في حياتك
والسما بتمطر. اول مرة تشوفي القمر وهو بيسطع في السماء. طب اول مرة بقى ونور الصلاة بيخالط قلوبنا. اول مرة نصلي صح نصلي صح يا جماعة تخيل لو انت واقف في الشارع فجه واحد بيقول لك لو سمحت هي الساعة كم؟ قلت له الساعة كزا قلت له طب قال لك طب موضوع ايه؟ الطريق الفلاني اوصله منين؟ قلت له من كزا؟ قال لك طب شكرا
سلام عليكم. فواحد جا لك قال لك ايه ده انت عارف انت كنت واقف مع مين ؟ قلت له مع مين ؟ قال لك ده فلان. الفلاني الملياردير. الملياردير المعروف
مجموعة شركات كزا فانت قلت يا نهار ابيض! ده انا كان نفسي في وزيفة! ده انا كان نفسي اتعين! يا خسارة! يا ندمي! اهو ده يا اخواننا عشان كده بنقرأ اية الكرسي بعد كل صلاة ليه؟ لان اية الكرسي بتزكرك مين هو اللي انت كنت واقفة بين ايديه؟ فتقولي يا ندمي
يا ريتني كنت طلبت منه كل حاجة. يا ريتني كنت عظمت اللقاء اكتر وطلبت من ربنا كل ما اتمناه الا الصلاة يا جماعة. الا الصلاة عايزين ندوق طعم الصلاة. عايزين نخشع في الصلاة يا رب. اللهم ارزقنا صلاة ترضى بها عنا. اللهم ارزقنا صلاة ترضى بها عنا
نسأل الله سبحانه وتعالى ان يرزقنا صلاة تفتح لها ابواب السماء وتفتح لها ابواب الفردوس الاعلى انه ولي ذلك القادر عليه. تخيلوا يا جماعة لو لقيتوا واحد بيبني بيت عشان يعيش فيه. فلقتوه قاعد يغش في المونة بتاعة اساس البيت. قلت له انت مجنون! ده انت هتعيش فيه! ده
هيقع على دماغك في الاخر. اهي الصلاة هي الاساس بتاعة دينا. بني الاسلام على خمس منها اقام الصلاة. تخيلوا بقى اللي ما بيخشعش في الصلاة ده بيغش في مونة الاساس بتاع بناء مش دنيته دينه. يا اخوانا الموضوع كبير والموضوع خطير. عايزين نصلي صح بركعتين. سيدنا زكريا خد يحيى
من خزائن الله بركعتين سيدنا ابراهيم صلاهم لربنا. السيدة سارة نجت من ملك مصر الظالم وربنا نصرها. وايدها بركعتين في ناس عندها سرطان شفيت. بركعتين في ناس فقيرة اختنت بركعتين في ناس مكروبة وعندها هموم زي الجبال زالت. قبل ما ترفع راسها من السجدة اللي هي فيها. ربنا فرج كربها
عايزين نصلي صح. اه لو صلينا صح. حياتنا كلها هتتغير. تعالوا اما نتكلم عن اسباب الخشوع في الصلاة عشان نعيش احساس اول مرة اصلي تعالوا نتكلم عن اسباب الخشوع في الصلاة. اول سبب من اسباب الخشوع في الصلاة. اتدرون بين يدي من اقوم؟ ان احنا نعرف احنا واقفين من ايدين مين؟ ان انا وانا بكلمكم دلوقتي
تعرف انا بتكلم عن مين؟ ان انتم دلوقتي وانتم بتسمعوني تحسوا احنا بنسمع عن مين؟ ان يا جماعة واحنا واقفين بين ايدين ربنا نعيش احنا واقفين بين ايدينا اتدرون بين يدي من اقوم؟ الخشوع في الصلاة مفتاحه الاول الاحساس احنا واقفين من ايدين مين
انك انت تحس انك واقف بين ايدين العظيم. العظيم لو سمعنا يا اخوانا احنا عايزين نحس بعظمة ربنا لحد ما قلوبنا تسمع صوت السماوات وهي بطئت من عبادة الملائكة فوقها. عايزين نسمع بقلوبنا صوت تسبيح حملة العرش. وهم بيجأروا الى الله
سبحانك! لما الاحساس بعظمة الله جه في قلب جبريل. جبريل اللي بجناح من ستميت جناح شال قرى قوم لوط وخسف بها الارض لما الاحساس بعظمة ربنا جه في قلبه بقى زي الحلس البالي. زي قماشة المطبخ اللي اللي ملقاة من غير ما يكون لها عمود فقري او حاجة ساندها. لما الاحساس
الله جه في قلب الصخر. جه لجبل الجبل اللي مثبت الارض ادك وبقى تراب. الجبل اللي مثبت الارض ادك من الاحساس بعظمة الله سبحانه وتعالى عايزين نعرف يا جماعة قعدوا يكلمونا عن الممثلين لحد ما حبيناهم قعدوا يكلمونا عن لعيبة الكورة لحد ما حبيناهم
قعدوا يكلمونا عن المغنيين لحد ما بقينا مغرمين بهم. عايزين نحب ربنا نسمع عن ربنا. نفهم احنا واقفين بين ايدين مين واحنا ساعتها هنعرف هو مين ومين وايه عظمة ربنا سبحانه وتعالى؟ الاحساس الاحساس بغنى الله. احد الناس كان بيقول لي انا الشقة الفلانية بتاعته او
يعني مش عارف بكام بستميت الف ولا قلت ياه! ده غني قوي! ده شقة بتمن كبير قوي. وبعد كده قلت يا نهار ابيض! ده شقة! من ضمن كم شقة في برج
البرج ده من ضمن كم عمارة في شارع. الشارع ده من ضمن كم حارة متفرعين من شارع رئيسي. الشارع الرئيسي من ضمن كم شارع رئيسي في المنصورة المنصورة دي ايه في مصر؟ مصر ايه في افريقيا ايه في العالم؟ ايه في الدنيا؟ امال بقى اللي يملك كل ده يبقى غني قد ايه؟ عشان كده لما بنتكلم مع
احد مهنته حرام يعني بيكسب من حرام فيقول طب اكل منين لو سبتها؟ نقول له يعني ايه انا لو عندي برج وبحبك ما اقدرش اديك شقة؟ طب ربنا عنده القوت ده كله
ما يقدرش يرزقك. ازا كان اداك وانت عاصي. مش هيرزقك وانت طائع لله. سبحانه وتعالى. يعني عايزين نقول ايه يا جماعة؟ انك وانت واقف تصلي الاحساس بغنى اللي انت واقف بين ايديه. الاحساس بقدرة اللي انت واقفة بين ايديه. يا اخوانا ربنا خلق النار بكلمة كن وخلاها تحرق. ربنا خلق الجنة بكلمة كن
وخلانا نعيم ومتعة. ربنا خلق عشرين مليون نوع كائن حي على وجه الارض بكلمة كن. كل نوع غير التاني في كل حاجة. ربنا خلق تسع تلاف نوع حيوان في الغابات بكلمة كن ربنا خلق الذرة والمجرة بكلمة كن. ربنا خلق الكون كله بكلمة كن ربنا بيقول للشيء كن فيكون
قول وبيقول للكرب زول فيزول. قدرة الله ان بكلمة كون ربنا يقدر يحل لك كل مشاكل حياتك. ربنا بكلمة كن يقدر يخليك انسان سعيد بكلمة كن افتح بالك بكلمة كن يرفعك بكلمة كون يخليك عالم بكلمة كون يستعملك في الدعوة بكلمة كون يخليك صوام قوام. انت
عظمة اللي انت واقف بين ايديه. اه لو سمعنا تسبيح الكائنات وهي بتقول سبحانك. ربنا ما سمعناش تسبيح غير تسبيح كائن واحد بس. الرعد وقلوبنا بترتجف لما بنسمع تسبيح الرعد. ده يا رب تسبيح مخلوق واحد. امال لو سمعنا تسبيح البحر وتسبيح الجبل وتسبيح الاسود وتسبيح المجرات
وتسبيح الملايكة. كل كائن بيسبح بلغة غير التاني. كل كائن بيقول سبحانك السماوات والارض بتقول سبحانك. ولكن العرش بيقولوا سبحانك على ايات. غير الايات اللي ملايكة البيت المعمور بيسبحوا ربنا عليها. غير الايات اللي ملايكة السماء الرابعة بتسبح
ربنا عليها عالم الفيزيا بيسبح ربنا على ايات. غير الايات اللي عالم الكيميا بيسبح ربنا عليها. غير الايات اللي عالم الطب بيسبح ربنا عليها. غير الايات اللي في الارض بيسبح ربنا عليها. عظمة خلق الله وفي النهاية واحد يعصي ربنا. وفي النهاية انسان في وسط الكون المسبح ده
الكل يعصي الله ويعترض على الله وينكر وجود الله. اتدرون بين يدي من اقوم الاحساس بعظمة كفاية انك انت تحس انك واقف بين ايدين الخالق اللي خلق كل ده. يعني ايه ربنا خلق؟ يعني ما كانش فيه حاجة اسمها شمس ولا قمر
ولا كواكب. كل ده كان عدم كل ده كان عدم. انت كنت عدم. يعني ايه خلق؟ ولما خلق خلق كل شيء كل اللي ربنا خلقه في الفيل خلقه في النملة. كل اللي ربنا خلقه في الاسد خلقه في الميكروب وحيد الخلية. الله قادر. ولما ربنا
خلق خلق كل حاجة من غير مسال سابق. الانسان ما اخترعش المصباح غير لما شاف الشمس. ما اخترعش الرادار غير لما درس الخفاش. انما ربنا ما شفش نموزج قبل اي مخلوق خلقه سبحانه وتعالى. وربنا لما خلق كل مخلوق خلقه كده من اول مرة. لو شفت منزر عربية سنة خمسين تضحك عليها وتقول ايه التخلف
لما تقارنها بعربية سنة الفين وخمستاشر انما ربنا لما خلق الانسان ما خلقوش آآ الاول كان نموزج فيه مشاكل بعد كده اتعدل بعد كده تكمل بعد كده زادت اوبشاز ربنا سبحانه وتعالى اما خلقه خلقه كده من اول مرة. واما خلق خلق من غير مساعدين. ده ممكن واحد بيحكم بلد تجيبها بالعربية
كلها في نص ساعة محتاج وزراء ورئيس حكومة ومجلس شعب ومجلس شورى ربنا سبحانه وتعالى لما خلق ما استعانش بملايكة ما استعانش بحد سبحانه وتعالى يا لعظمة الله يا جماعة! اه لو نعرف احنا واقفين بين ايدين مين؟ يبقى المفتاح الاول من مفتاح الخشوع في الصلاة. ان احنا نعرف احنا واقفين بين ايدين مين؟ المفتاح التاني من
مفاتيح الخشوع في الصلاة. ان احنا نعرف احنا بنعمل ايه يا اخواننا؟ ان احنا نعرف ايه حركات الصلاة ديت؟ يعني ايه اول دقيقة بس في الصلاة؟ كافية انها تقلب حياتك. لو انت فهمت بس وانت وانت كده وقفت وبعد كده قلت الله اكبر. وقمت واقف الوقفة ده ايه؟ هو ايه اللي حصل
انت دخلت على على على جلال الملك فانت لما دخلت على اي ملك من ملوك الدنيا قلبك اتخطف بمشاهد العظمة. انما لما دخلت على ملك الملوك قلبك اتخطف. فقمت رافع ايدك في حركة تسليم. كانك سلمت نفسك وضهر ايدك لورا كانك رميت الدنيا ورا ضهرك
وقلت الله اكبر. الله اكبر من اي ملك ومن اي عظيم. وقمت مكسور وواقف وقفة الانكسار داهي. وقمت بادئ تقرأ سورة الفاتحة وانت بتقرا سورة الفاتحة ما نقدرش نقف مع المعاني المهولة بتاعة سورة الفاتحة. كفاية نقف مع اياك نعبد واياك
تعيين يعني كان المتوقع اياك نستعين واياك نعبد. اعني ونعبدك لأ اعبدني ونعينك. ابدئي وربنا هيعينك. ما تقعدش في بيتك تحطم وتقول ربنا يا رب استعملني يا رب غيرني انزل اتحرك. اسمعي درس الوقتي. انزل احضر درس دلوقتي. اتصلي بواحدة
صاحبتك صالحة دلوقتي انزل رح حلقة تحفيظ قرآن دلوقتي. انزلي روحي اتعلمي تجويد الوقتي. قوم اتوضأ وصلي وادعي ربنا الوقتي. قومي افتحي المصحف الوقتي بادر بدري ابدأ باول خطوة وشف ربنا هيعمل لك ايه. اياك نعبد واياك نستعين. مش اياك اعبد. ده الكون كله بيعبدك يا رب. اهدنا الصراط
الصراط المستقيم ابن تيمية بيقول الاية دي بس فيه ناس بقت من اولياء الله الصالحين. بسبب اية اهدنا الصراط المستقيم بسبب الدعاء اللي طالع من في الاية دي وبعد كده بعد ما بنقرأ القرآن بنركع بنركع ليه؟ قال لك الركوع ده كانك بتسلمي رقبتك للي انت بتركعي له
رقبتك للي انت بتركع له وانت بتقول له انا واثق. انك مش هتدبحني. انك مش هتقودني للشر. انا واثق انك مش هتقودني غير لكل خير. انا بسلمك يا رب انا بسلمك قياد حياتي يا رب. قدني لكل خير يا رب. قضني لكل فتح يا رب. قدني لكل نصر يا رب
وسدد خطايا في الحياة يا رب. وبعد كده تقوم من الركوع بعد ما اعلمت خضوعك. بعد ما اعلنت استسلامك تقول سمع الله لمن حمده فربنا يسمع لك لما تسلم له. انت ربنا هيسمع لك. لما تلتزمي بحجاب امهات المؤمنين. انت ربنا هيسمع لك لما تسيب المعاصي اللي حاجز بينك وبين ربنا
وتعمل العبادات اللي بتوصلك لربنا. قل ان كنتم تحبون الله فاتبعوني. امتحان يا اخواني في الله. لازم التطبيق العملي. بعد كده قلت الله لمن حمده. طب اطلب بقى حمدت ربنا بقى. اطلب لأ هنزل ومناخيري في الطلاف اطلب منك يا رب. مش هطلب منك وانا واقف
اطلب وانا انفي في التراب يا رب. وانا نازل وانا كل ما بانزل انا باصعد في المقام عندك. يا رب معاني مهولة. خلصت الصلاة. اوعى تقول تجري التحيات لله والصلوات والطيبات لو كنت اقدر يا رب انا صليت لك صلاة واحدة بس يا رب انا حييتك تحية واحدة بس
يا رب انما يا رب انت مش تستاهل صلاة. الصلوات كلها صلوات الكون كله انواع الصلاة كلها جميع الاعمال الطيبة اللي في الدنيا كلها. كل تحياتي اللي في الوجود لك انت بس يا رب. لك انت بس. يعني كانك بتحيي ربنا. وبتجدد العهد مع الله. قبل ما تسلم وتقول
السلام عليكم ورحمة الله. السلام عليكم ورحمة الله. بعد كده تقرأ اية الكرسي في بازكار ما بعد الصلاة كأنك بتقول انا يعني بزكر نفسي انا كنت واقف بين ايدين مين وانا هخرج الوقت استفيد من الصلاة ان انا اعبد مين واتكلم عن مين واكلم البشر كلهم عن مين
يبقى تاني مفتاح من مفاتيح الخشوع في الصلاة. هو فهم معاني الصلاة. ان احنا نفهم الصلاة. نفهم ازاي نصلي. المفتاح التالت من مفتاح اول مرة اصلي. من مفتاح الخشوع في الصلاة البدء مبكرا. البدء مبكرا ان احنا نبدأ بدري يا جماعة. ان احنا نبدأ الصلاة ما تبدأيش
اتك على كرسي المروحة بدري. يعني ايه؟ انا لو اتكيت على كرسي المروحة اللي جنبي ديت مش هتقف فورا. هتقف بعد شوية. كذلك الدنيا في قلوبنا مروحة يا جماعة لازم نفرمل بدري. اللي هيفرمل اول ما يلاقي عربية او موتوسيكل قدامه هيقوم داخل فيها. يبقى لازم تفرمل بدري عشان تنجو. كزلك الصلاة
فرمل قبل معاد الصلاة بخمس دقايق او عشر دقايق. تروح في يوم الجامع. تصلي فيهم ركعتين. تفتحي فيهم المصحف. تقعدي تذكري ربنا. تجدد وضوءك تدخل الصلاة وانت قلبك خلاص متجهز للصلاة. كل دي من مفاتيح الخشوع في الصلاة. من اسباب الخشوع في الصلاة. من اخطر اسباب الخشوع في الصلاة
انك انت تحمل حوائج حياتك على الصلاة. انا بالنسبة لي يا جماعة اجمل فترات صليت فيها في حياتي. الفترات اللي حملت حوائجي على الصلاة. ان انا كنت داخل اطلب من ربنا كل اللي انا عايزه. الموضوع ده يا جماعة بيقلب الصلاة قلب في قافلين الشبابيك ليه؟ افتحي قلبك لربنا
افتح قلبك لربنا. خلي الصلاة دي هي معاد الطلبات بتاعتك من ربنا. ميعاد قضاء الحوائج بتاعتك من ربنا سبحانه وتعالى كلمة يا رب ساعة ما البني ادم يخلع القناع المزيف. القناع الوهمي اللي وهم الناس انه حاجة وانه قادر وانه كبير. ساعة ما بيخلع القناع
نظرة الانكسار تملى قلبه ووشه ويقول يا رب هو ايه اللي شق البحر الاحمر لموسى؟ قدام فرعون غير كلمة يا رب هو ايه اللي دق ابواب السماء واستنزل النصر في بدر غير كلمة يا رب. لما طلعت من قلب النبي عليه الصلاة والسلام
هو ايه اللي نجى سارة؟ مين ملك فرعون الظالم غير كلمة يا رب؟ لما طلعت من قلب ابراهيم عليه السلام هو ايه يا اخوانا اللي نجى يونس في بطن الحوت؟
غير كلمة يا رب كلمة يا رب هي الكلمة كلمة مفتاح الراية البيضا اللي بنرفعها وبنقول سلمنا يا رب عرفنا عجزنا يا رب كلمة يا رب دي مفتاح الانقاذ لحياتنا كلها. كلمة يا رب دي مجمع التحرير. اللي فيه كل حل مشاكل حياتنا كلها موجودة في مكان واحد. كلمة
يا رب يبقى من مفاتيح الخشوع في الصلاة تحميل حوائجنا على الصلاة. يبقى من مفاتيح الخشوع في الصلاة. قلنا فهم معاني الصلاة. من مفاتيح الخشوع في الصلاة اتدرون بين يدي من اقوم؟ انك تعرف انت واقف بين ايدين مين من مفاتيح الخشوع في الصلاة. انك تبدأ بدري انك تتك على كبس مروحة
الدنيا في قلبك انه يتقفل من بدري تبدأي تجهز القلب للصلاة. من قبلها ولو بعشر دقايق من مفاتيح الخشوع الرهيبة في الصلاة. ان احنا نحمل حوائجنا على الصلاة. يبقى ده معاد الطلب من الله. سبحانه وتعالى. من مفاتيح الخشوع في الصلاة انك تصلي بحب. انك تدخل وانت
بتحب ربنا انك تصلي بحب سيدنا محمد عليه الصلاة والسلام لما مر على سيدنا موسى عليه السلام وهو بيصلي وهو في القبر بتاعه في رحلة الاسراء وجده يصلي يقينا يا جماعة قبر موسى روضة من رياض الجنة. يعني موسى ساب الجنة ووقف يصلي. يعني ممكن الصلاة تبقى متعة اعظم
من متعة الجنة. يعني اتصال القبر بالله. ممكن يبقى اروع من اتصال القلب بالجنة ونعيم الجنة ومتاع الجنة. دي الحب بقى يا جماعة لما سيدنا محمد عليه الصلاة والسلام كان يقف يصلي في ركعة واحدة بس يجيب البقرة وال عمران والنساء يعني يجيب حوالي كم اية يا اخوان
لم نحسبهم متين ستة وتمانين ومتين ومية ستة وسبعين يعني كام احكام راية؟ ويركع قدر ما قام ويسجد ايه ايه يعني ستميت تسبيحة في حفر ركوع ستميت تسبيحة. في السجود ده صلاة حب يا جماعة. زي ما ربنا قال وتقلبك في الساجدين. القلب اللي قاعد يتقلب ما بين مشاعر
حب ومشاعر التعظيم ومشاعر الاجلال ومشاعر الهيبة ومشاعر الشوق الى الله سبحانه وتعالى صل بحب اقبل على الله وانت تحب ربنا اقفي وانت واقفة بين ايدين حبيبك. مولاك الودود القريب سبحانه وتعالى. يبقى انك انت تصلي
بحب انك انت تصلي بحب في النهاية يا جماعة تعرفي تصلي ركعتين يتفتح بهم ابواب السماء. تعرف تصلي ركعتين تخرج منهم والمرض عندك شوفي تعرفي تصلي ركعتين ربنا يجوزك بهم تعرف تصلي ركعتين في جوف الليل في صلاة الفريضة تعرف تصلي ركعتين ربنا
توب عليك من كل زنوبك فيهم. تعرفي تصلي ركعتين ربنا يغير لك حياتك بهم. تعرف تصلي ركعتين ربنا يرضى عنك بها. تعرفوا تصلوا ركعتين يغيروا حياتكم يا جماعة. تعرفوا تصلوا ركعتين زي الركعتين اللي صلاهم الصالحين. اللي غيروا حياتهم. قال قال اصحاب النبي صلى الله عليه وسلم
كان اذا حزبه امر فزع الى الصلاة. لو كان النبي اللي قال اذا حزبني امر فزعت الى الصلاة. غير لما النبي قل غير لما كله يلاحز يبقى معناها كله لاحز ان النبي اول ما يقع في مشكلة الله اكبر اول ما تحصل ازمة الله اكبر في الكل لاحز كان اذا حزبه امر
فزع الى الصلاة فزع الى الله سبحانه وتعالى. عايزين نصلي صح. لان الصلاة هي مفتاح الفرج. هي مفتاح الفردوس الاعلى. هي الصاروخ اللي بننطلق به الى رضا الله والى الفردوس الاعلى. هي مفتاح تفريج كربات الدنيا. غير حياتك بالصلاة. غير حياتك بالصلاة
بيقول لك اشرب تفرح. صل تفرح. صل حياتك كلها تتغير. ربنا يبارك فيكم. اللهم ارزقنا صلاة ترضى بها عنا. اللهم ارزقنا ركوعا ترضى به عنا. اللهم ارزقنا سجودا ترضى به عنا. اللهم افتح لنا في قيام الليل بين يديك يا ربنا. الله
اللهم ارزقنا تكبيرة الاحرام وتلبية النداء فور سماع الاذان. اللهم املأ قلوبنا بما ملأت به قلوب عبادك الصالحين اللهم استعملنا ولا تستبدل بنا. اللهم استعملنا ولا تستبدل بنا. اللهم استعملنا ولا تستبدل بنا. اول
مرة اصلي احساس جميل. نفسنا نعيشه من قبل رمضان. لان رمضان لا يحتمل ان احنا نضيع الصلاة بتاعتنا. رمضان لا يحتمل ان احنا في الصلاة. رمضان الصلاة بعمرك كله رمضان لا يحتمل ان احنا ندخل واحنا مش جاهزين في الصلاة. يلا يا شباب. يلا يا امة محمد. يلا يا بنات. يلا يا اخواني. يلا
الخشوع في الصلاة من قبل رمضان ونتدرب ونحاول عشان ندخل في رمضان واحنا جاهزين بازن الله سبحانه وتعالى سبحانك اللهم وبحمدك اشهد لا اله الا انت استغفرك واتوب اليك. وجزاكم الله خيرا